༄༅། །འཕོ་ལུང་གི་བཤད་པ་བཞུགས་སོ། །
རབ་བྱུང་ན་འཕོ་ལུང་ཡིན་ན་འཕོ་ཁྲིད་གསན་དགོས་པ་ལྟ་བུ་ཞིག་རེད། ད་རེས་འཕོ་
ཁྲིད་འདོན་རྒྱུའི་ཁོམ་པ་ཡང་མ་བྱུང་བ་རེད། ཁོང་པཎ་ཆེན་ཐམས་ཅད་མཁྱེན་པ་སྐུ་འཕྲེང་
བཅུ་བ་བློ་བཟང་འཕྲིན་ལས་ལྷུན་འགྲུབ་ཆོས་ཀྱི་རྒྱལ་མཚན་དཔལ་བཟང་བོ་དེ་ཉིད་སྐུ་ན་
གཞོན་དུས་སྐུ་འབུམ་ན་བཞུགས་སྐབས་ཁོང་ཨ་ལགས་རྡོ་རྗེ་འཆང་ལ། ཁོང་ལ་འཕོ་བ་
འདོན་དགོས་ཟེར་མི་མང་བས། འཕོ་བ་ཐུང་ཐུང་ཁོང་གིས་འདོན་སླ་བ་ཞིག་དགོས་ཞེས་
ཞུས་པ་ན། གས་རིན་པོ་ཆེ་ནས། དང་བོ་སངས་རྒྱས་ཆོས་ཚོགས་མ་ཚར་གསུམ། དེ་
ནས་བདེ་སྨོན་གྱི་འགོ་ནས་ཕུལ་བྱུང་མཛད་པས་འགྲོ་ལ་ཞེས་པ་ནས་འདབ་བཟང་གཙོ་བོ་
ལྷ་ཡི་ལམ་ལ་བཞིན། །རྫུ་འཕྲུལ་སྟོབས་ཀྱིས་བརྩེ་བས་འདིར་གཤེགས་ཤིག །ཅེས་སྤྱན་
དྲངས། དེ་ཡང་ཁོང་ཉིད་གཅིག་པུ་མིན་པར་ཞབས་ཕྱི་ཚོ་དང་ལྷན་དུ་གསུངས་ན་ཆོག དེ་
ལས་ཀྱང་བསྡུས་པ་བྱས་ན། དཔག་མེད་བསྐལ་བར་བདག་ཅག་རྣམས་ཀྱི་ཕྱིར། །ཐུགས་
མཆོག་བསྐྱེད་པའི་དམ་བཅའ་མ་བསྙེལ་བར། །འདབ་བཟང་གཙོ་བོ་ལྷ་ཡི་ལམ་ལ་བཞིན། །
རྫུ་འཕྲུལ་སྟོབས་ཀྱིས་བརྩེ་བས་འདིར་གཤེགས་ཤིག །ཅེས་འོད་དཔག་མེད་སྤྱན་དྲངས།
དམིགས་པ་འཛིན་ཚུལ་ལ་བླ་མ་དང་མགོན་པོ་འོད་དཔག་མེད་དབྱེར་མི་ཕྱེད་པར་སྤྱི་བོར་
བསྒོམས་ཏེ་འཕོ་ཁྲིད་ནང་བཞིན་དུ་དམིགས་པ་བཟུང་ནས། བླ་མ་སྟོན་པ་བཅོམ་ལྡན་
འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མགོན་པོ་
འོད་དཔག་ཏུ་མེད་པའི་ཞབས་ལ་གུས་པས་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །
ལན་གསུམ་གསུངས། དེའི་རྗེས་སུ་ནམ་ཞིག་ཚེ་ཡི་འདུ་བྱེད་གཏོང་བ་ན། །འཕགས་འཚོགས་
त
2.1

བཀའ་སློབ་ཟིན་བྲིས་ཕྱོགས་བསྒྲིགས།
རྒྱ་མཚོས་བསྐོར་བའི་འོད་དཔག་མེད། །མིག་གི་ལམ་དུ་གསལ་བར་མཐོང་གྱུར་ནས། །དད་
དང་སྙིང་རྗེས་བདག་རྒྱུད་གང་བར་ཤོག །བར་དོའི་སྣང་བ་ཤར་བར་གྱུར་མ་ཐག །རྒྱལ་
སྲས་བརྒྱད་ཀྱིས་མ་ནོར་ལམ་བསྟན་ཏེ། །བདེ་བ་ཅན་དུ་སྐྱེས་ནས་སྤྲུལ་བ་ཡིས། །མ་དག་
ཞིང་གི་འགྲོ་བ་འདྲེན་གྱུར་ཅིག །ཅེས་པ་དེ་འཕོ་བ་ཧ་ཅང་བསྡུས་པ་ཡིན། གང་ལྟར་དེའི་
ལུང་གི་བརྒྱུད་པ་འདི་ཡོད་པས། དེ་ཁྱེད་ཚོ་ལ་ཕུལ་བ་ཡིན།
དགོན་པ་བཀྲ་ཤིས་འཁྱིལ་བ་འདི་ལ་གཏོར་བརླག་མང་བོ་བཏང་སོང་། ད་ཕྱིར་
ཞིག་གསོ་བྱེད་ཆོག་པ་རེད། ཕྱིར་དེ་མ་ཐག་བཞེངས་དགོས་ཟེར་ན་མྱུར་བ་མྱུར་དུ་འགྲུབ་རྒྱུ་
དཀའ་མོ་རེད་དེ། གང་ལྟར་རིམ་པ་བྱས་ནས་ནང་ཆེན་ཚོ་དང་བླ་མ་ཚོ་གདན་སར་འཁོད།
ཁོང་ཚོའི་མཛད་པ་འཕྲིན་ལས་རྒྱས་ན། ཁོང་ཚོ་ལ་དཔེ་རེ་འཇོག་རྒྱུའི་ཆེད་ཕྱག་རྫས་ནོམ་
རྫས་ཀྱི་འབྱོར་བ་ཡིས་འདང་ན་ཆེ་ཆུང་ལ་བལྟོས་པ་མེད། མཆོད་རྟེན། ལྷ་ཁང་གསེར་ཁང་
རེ་བཞེངས་ན་བསམ་རྒྱུའི་རེ་བ་རིན་པོ་ཆེ་དང་ངེད་དཔོག་གཡོག་་གཉིས་ཀ་ལ་ཡོད། གང་
ལྟར་བཀྲ་ཤིས་འཁྱིལ་བ་འདི་སྔར་བཞིན་ཕྱིའི་དགོན་པ་གྲྭ་ཚང་རྒྱས། ནང་གི་ཆོས་འཆད་
ཉན་བསླབ་པ་སློབ་གཉེར་རྒྱས། ལྷག་པར་དུ་བཀྲ་ཤིས་འཁྱིལ་བ་འདི་མདོ་སྨད་ཙམ་མ་
ཟད། སྟོད་དབུས་གཙང་ཕྱིའི་རྒྱལ་ཁབ་སོགས་སུ་མཚན་སྙན་གྲགས་ཀྱིས་ས་སྟེང་ཁྱབ་ཡོད་
པ་གཙོ་བོ་ཆོས་འཆད་ཉན་བསླབ་པ་སློབ་གཉེར་གྱི་སྟབས་ཀྱིས་རེད། དེ་མ་གཏོགས་གྲྭ་བའི་
རྒན་གཞོན་བཞིན་དགོན་པའི་ལོ་རྒྱུས་སྟེང་སོང་ན་དགོན་པ་ཧ་ཅང་རྙིང་བ་མ་རེད། དེས་
ན་གཙོ་བོ་ཁྱེད་རྣམ་པ་ཚོས་འགྲིག་ལམ་ཀུན་སྤྱོད་ཡག་པོ་བྱོས། དེང་སང་གི་དུས་ངན་པ་
ཡིན་པས་ཐམས་ཅད་པོས་འགྲིག་རང་འཁུར་ཐག་པ་ཁུར་བླངས་རེ་གནང་རྒྱུ་དང་། ཆུང་
ཆུང་ཚོ་ཡིན་ན་ད་རེས་འདི་ལྟ་བུའི་སྐལ་བ་ལྡན་པས་བསླབ་པ་སློབ་གཉེར་ཡག་པོ་ཞིག་གནང་
ནས། དགོན་པ་གཞན་པ་ཚོ་ལ་དམ་པའི་ཆོས་ཀྱི་སྒོ་འབྱེད་ཐུབ་པ་ཞིག་ཡོང་རྒྱུ་ནི་རང་གི་
སེམས་ཀྱི་སྨོན་པ་ཡིན། དེའི་སྟབས་ཚོགས་ཆེན་འདུ་ཁང་འདི་གསར་བཞེངས་ཀྱི་ཀ་བ་
བསྩངས་ནས་གདུང་མ་འགྱོག་དུས་རིན་པོ་ཆེས་ང་ལ་ཁྱོད་ཀྱིས་ངེས་པར་དུ་གདུང་མ་
25

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ཁྱོགས་གསུངས། གདུང་མ་འགྱོག་ཚུལ་ལ་སྔོན་ཀུན་མཁྱེན་བླ་མས་ཐོག་དང་བོར་འདུ་ཁང་
འདི་ཉིད་བཞེངས་སྐབས་སུ། སྐྱེ་བ་དང་ཚེ་རབས་ཐམས་ཅད་དུ་དམ་པའི་ཆོས་ཀྱི་གདུང་
མ་འདེགས་པར་ཤོག་ཅིག་ཅེས་ཐུགས་སྨོན་དེ་འདྲ་གནང་བ་རེད། ངས་རང་གི་སྐྱེ་བ་དང་
ཚེ་རབས་ཐམས་ཅད་དུ་ཞེས་མ་ཟེར་བར། ཀུན་མཁྱེན་མཆོག་སྤྲུལ་ཪིན་པོ་ཆེ་གཙོ་མཛད་
པའི་དགོན་པ་གྲྭ་ཚང་འདིའི་བླ་མ་དགེ་བའི་བཤེས་གཉེན་རྣམས་ཀྱིས་སྐྱེ་བ་དང་ཚེ་རབས་
ཐམས་ཅད་དུ་དམ་པའི་ཆོས་ཀྱི་གདུང་མ་འདེགས་པར་ཤོག་ཅིག་ཅེས་སྨོན་ལམ་དེ་ལྟར་
བཏབ་པ་ཡིན། དེའི་སྟབས་བསླབ་པ་སློབ་གཉེར་གནང་མི་ཐམས་ཅད་ལ་སྐུའི་བར་ཆད་
མེད། བགེགས་དང་བར་ཆད་ཀྱིས་མི་རྫི་ཞིང་སངས་རྒྱས་ཀྱི་བསྟན་པའི་གདུང་མ་འདེགས་
པ་དང་ཀ་བ་བསྩངས་པ་ཞིག་ཨེ་འབྱུང་བསམ་པའི་རེ་བ་དེ་ལྟར་བཟུང་བ་ཡིན། ད་དུང་ཡང་
ཁྱེད་རྣམ་པ་ཆུང་ཆུང་ཚོས་བསླབ་པ་སློབ་གཉེར་རེ་གནང་ནས་སངས་རྒྱས་བསྟན་པ་དུས་
སྙིགས་མར་གྱུར་བ་འདི་ཐུགས་ལ་འཛིན་རྒྱུ་དང་ཚུལ་ཁྲིམས་རྣམ་པར་དག་པ་བསྲུངས་པའི་
སྟེང་ནས་གྲྭ་ཚང་གི་འགྲིག་ལམ་ཀུན་སྤྱོད་སོགས་ཚུལ་བཞིན་བརྩི་རྒྱུ་ཐུགས་ལ་ཟུངས། ད་རེས་
ཚོགས་ཆེན་འདུ་ཁང་འདི་གསར་དུ་བཞེངས་ནས། ཁྲི་འདིའི་སྟེང་ནས་ངས་བླ་མ་སྔ་མ་
ཚོའི་མཚན་བཟང་བོ་དང་ཁོང་རྣམ་པ་ཚོའི་ཕན་ཚུན་གྱི་འབྲེལ་བ་དང་ཐུགས་སྨོན་གནང་
བ་ལ་འདང་བརྒྱབས་ནས། ཁྱེད་རྣམ་པ་ལ་དབང་ལུང་རྗེས་གསུམ་གྱི་རིམ་པ་ཕྲན་ཚེགས་
ཤིག་ཕུལ་སོང་། དེ་དག་གི་དགེ་བའི་རྩ་བའི་འབྲས་བུ་ལ་བརྟེན་ནས་སྐྱེས་བུ་དམ་པ་ཐམས་
ཅད་ཀྱི་སྐུ་ཚེ་ཞབས་པད་བརྟན་ཅིང་། དགེ་འདུན་གྱི་སྡེ་ཡང་ཐུགས་མཐུན་ཁྲིམས་གཙང་།
ལམ་བསླབ་པ་གསུམ་གྱི་ཉམས་ལེན། ལུང་སྡེ་སྣོད་གསུམ་གྱི་འཆད་ཉན། གསང་ཆེན་རྒྱུད་
སྡེའི་བཤད་སྒྲུབ་རྣམ་དཀར་ཆོས་ལྡན་གྱི་བྱ་བ་ཐམས་ཅད་ཡར་རྒྱས་གོང་འཕེལ་དུ་འགྲོ་
བའི་རྒྱུར་འགྱུར་བའི་སྨོན་ལམ་འདེབས། ལྷག་པར་དུ་སངས་རྒྱས་ཀྱི་བསྟན་པ་དུས་
སྙིགས་མར་སོང་བས། རྗེ་ཐམས་ཅད་མཁྱེན་པས་ཀྱང་། རྒྱལ་སྲས་སྨོན་ལམ་གང་གཱའི་ཀླུང་
རྣམས་ནི། །དམ་ཆོས་འཛིན་པའི་སྨོན་ལམ་ནང་འདུས་པར། །གསུངས་ཕྱིར་དགེ་རྩ་ཇི་སྙེད་
26

བཀའ་སློབ་ཟིན་བྲིས་ཕྱོགས་བསྒྲིགས།
བསགས་པ་ཀུན། །ཀུན་ཀྱང་ཐུབ་བསྟན་རྒྱས་པའི་ཆེད་དུ་བསྔོ། །གསུངས་པ་ལྟར། དགེ་
བའི་འབྲས་བུ་ཐམས་ཅད་སངས་རྒྱས་ཀྱི་བསྟན་པ་ཡུན་རིང་དུ་གནས་པ་དང་།
དབང་ཐམས་ཅད་མཁྱེན་པ་གཙོ་བྱས་པའི་བསྟན་འཛིན་གྱི་སྐྱེས་བུ་ཐམས་ཅད་ཀྱི་སྐུ་ཚེ་
རྒྱལ་
ཞབས་པད་བརྟན་ཅིང་། རྣམ་དཀར་འཕྲིན་ལས་ཀྱི་འཇུག་པའི་སྒོ་གང་ཡིན་གྱི་ཐུགས་
སྨོན་བཞིན་དུ་འགྲུབ་པའི་རྒྱུར་བསྔོས་པ་ཡིན། ཁྱེད་རྣམ་པ་ཚོའི་ཐུགས་ལ་དེ་ལྟར་འཛིན་
པར་ཞུ།
༈ བཀའ་སློབ་འདི་ཕལ་ཆེར་ཚོགས་ཆེན་འདུ་ཁང་ཆེན་མོ་བསྐྱར་བཞེངས་ལེགས་འགྲུབ་བྱུང་ཚེ་ཁྲི་གསར་
བའི་སྟེང་ནས་དང་བོ་ཁོང་ཉིད་ནས་གྲྭ་ཚང་ལ་དབང་ལུང་མན་ངག་མང་བོ་གནང་བའི་མཐར་ཚེ་དབང་དང་འཕོ་
ལུང་ཞིག་གནང་ནས། མཐར་ཁོང་གིས་ཐུགས་སྨོན་རྒྱ་ཆེན་པོ་གནང་བའི་བཀའ་སློབ་ཞིག་ཡིན་ཚོད་འདུག ་
27

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།